Diari Oficial de la Generalitat Valenciana


Sumari del DOGV 3866, del 27-10-2000 (2000/8565)

ORDRE de 16 d'octubre de 2000, de la Conselleria d'Economia, Hisenda i Ocupació, per la qual es convoquen 12 beques per a la realització de pràctiques professionals en les distintes unitats administratives de la citada conselleria.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8565


Data del document
:   16-10-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * suport econòmic
    * professió de la informàtica
    * assignació per estudis
    * ajuda pública
    * advocat
    * psicologia
    * economia
    * enginyer

ORDRE de 16 d'octubre de 2000, de la Conselleria d'Economia, Hisenda i Ocupació, per la qual es convoquen 12 beques per a la realització de pràctiques professionals en les distintes unitats administratives de la citada conselleria. [2000/M8565]
  
La Conselleria d'Economia, Hisenda i Ocupació convoca la concessió de 12 beques destinades als postgraduats i les postgraduades universitaris per a la realització de pràctiques professionals dins de l'àmbit de l'administració pública, amb la finalitat de facilitar la col·laboració i l'accessibilitat del món universitari al coneixement de l'administració autonòmica.
  
L'anterior actuació està prevista en els objectius i les activitats del programa 321.10 Direcció i Servicis Centrals, i hi ha suficient consignació pressupostària en la Llei de Pressupostos de la Generalitat Valenciana per a l'exercici 2000.
  
En virtut de les facultats que em confereixen el Decret 84/2000, de 6 de juny, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, l'article 35 de la Llei 5/1983, de 30 de desembre, de la Generalitat Valenciana, de Govern Valencià, i d'acord amb allò establit en el Decret 108/1992, de 6 de juliol, del Govern Valencià, pel qual es regula la concessió de beques,
  
Ordene
  
Article 1
  
Convocar concurs públic per a la concessió de 12 beques per a la realització de pràctiques professionals en les distintes unitats administratives de la Conselleria d'Economia, Hisenda i Ocupació, i aprovar les bases que regulen aquesta convocatòria i que apareixen en l'annex I i el model d'instància en l'annex II.
  
Article 2
  
Les ajudes tindran un import global anual de 6.480.000 pessetes (38.945,58 euros), que es pagaran a càrrec de l'aplicació pressupostària 30.06.869.21.4, línia de subvenció 405/000/00 del pressupost de la Generalitat Valenciana per a l'any 2000.
  
Article 3
  
Es delega en la Secretaria General de la Conselleria d'Economia, Hisenda i Ocupació la facultat de concedir aquestes beques i se l'autoritza perquè dicte les resolucions necessàries per al desenvolupament i l'execució d'aquesta ordre.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 16 d'octubre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX I
  
Bases de la convocatòria per a la concessió de 12 beques per a postgraduades i postgraduats per a la realització de pràctiques professionals en les distintes unitats administratives de la Conselleria d'Economia, Hisenda i Ocupació.
  
Primer. Objecte
  
Les beques tenen com a objectiu la col·laboració i l'accessibilitat al coneixement de l'administració autonòmica dels postgraduats i les postgraduades que van obtenir la titulació universitària en els últims tres anys.
  
Segona. Nombre de beques, classes i titulació exigida
  
Els aspirants hauran d'estar en possessió de la titulació que s'indica tot seguit, d'acord amb la classe de beca que sol·liciten:
  
- Classe A: persones llicenciades en Dret. Nombre de beques: 4
  
- Classe B: persones llicenciades en Economia. Nombre de beques: 2
  
- Classe C: persones llicenciades en Informàtica. Nombre de beques: 3
  
- Classe D: arquitectes. Nombre de beques: 1
  
- Classe E: enginyers i enginyeres industrials. Nombre de beques: 1
  
- Classe F: persones llicenciades en Psicologia. Nombre de beques: 1
  
Tercera. Dotació, duració i pagament de les beques
  
Les beques estan dotades, cada una d'elles, amb 180.000 pessetes brutes mensuals (1.081,82 euros), quantitat de la qual es descomptarà la retenció corresponent a l'Impost sobre la Renda de les Persones Físiques. L'import total de les beques és de 6.480.000 pessetes (38.945,58 euros), que es pagarà a càrrec de l'aplicació pressupostària 85.13.648.46.0, línia de subvenció 405/000/00 del pressupost de la Generalitat Valenciana per a l'any 2000.
  
L'import de la beca es pagarà mensualment, amb el certificat previ de la persona responsable de la unitat administrativa on el becari o la becària realitze la pràctica.
  
El període de duració de les beques comprendrà des del començament que s'indique fins a la fi de l'exercici 2000, encara que s'estableix la possibilitat d'una pròrroga automàtica durant l'any 2001 pels mesos que queden fins a completar l'any natural de gaudi, sempre que la llei de pressupostos per a 2001 preveja una línia específica per a això.
  
Quarta. Mèrits preferents i valoració
  
Mèrits preferents:
  
Classe A (Llicenciat en Dret)
  
- Coneixements d'idiomes comunitaris: anglés, francés, alemany
  
- Coneixements de Dret Públic
  
- Coneixements de Dret Comunitari
  
- Coneixements de l'entorn Windows i Office (Word, Excel, Access, PowerPoint)
  
- Coneixements de navegació en Internet
  
Classe B (Llicenciat en Economia)
  
- Coneixements de Gestió Pressupostària
  
- Coneixements de Comptabilitat
  
- Coneixements d'idiomes comunitaris: anglés, francés, alemany
  
- Coneixements de l'entorn Windows i Office (Word, Excel, Access, PowerPoint)
  
- Estudis de postgrau en institucions i polítiques comunitàries
  
Classe C (Llicenciat en Informàtica)
  
- Coneixements de HTML i JAVA
  
- Coneixements d'ORACLE i ferramentes CASE
  
- Coneixements d'UNIX i C
  
- Coneixements de programació amb SCRIPT
  
- Coneixements d'idiomes comunitaris: anglés tècnic
  
Classe D (Arquitecte)
  
- Coneixements d'AUTOCAD 14 o superior
  
- Coneixements de programes de mides i pressupostos
  
Classe E (Enginyer Industrial)
  
- Coneixements de programes d'instal·lacions
  
Classe F (Llicenciat en Psicologia)
  
- Coneixements de l'entorn Windows i Office (Word, Excel, Access, PowerPoint)
  
Valoració:
  
La titulació i els mèrits al·legats tindran la valoració següent, la qual serà la mateixa per a totes les classes de beques:
  
Expedient acadèmic: fins a 4 punts
  
Formació extraacadèmica relacionada amb la beca sol·licitada: fins a 3 punts
  
Idiomes comunitaris i valencià: fins a 1 punt
  
Experiència professional: fins a 3 punts
  
Tots els mèrits que s'al·leguen hauran de ser acreditats mitjançant original o fotocòpia compulsada, en el moment de presentació de les sol·licituds.
  
Cinquena. Formalització i termini de presentació de sol·licituds
  
Les persones aspirants a la beca presentaran, en el termini de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana, una sol·licitud d'acord amb el model que es detalla en l'annex II. Les persones candidates hauran de presentar la citada sol·licitud en el registre general de la conselleria (c/ Colom 66, València), o per qualsevol de les maneres establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot adjuntant a la fotocòpia compulsada del documenta nacional d'identitat (DNI) la documentació següent que acredite els mèrits al·legats:
  
- Currículum en què farà constar les dades personals, acadèmiques i professionals.
  
- Fotocòpia compulsada del títol acadèmic o del depòsit de les taxes per a l'expedició del títol i del certificat oficial de qualificacions, o fotocòpia compulsada d'aquest.
  
- Certificats o acreditacions de les circumstàncies que proven la preparació tècnica de la persona candidata.
  
- Declaració responsable de no tenir cap relació laboral fixa i d'estar al corrent en les obligacions fiscals.
  
- Declaració responsable de no ser persona beneficiària de cap beca d'igual o de semblant activitat.
  
- Declaració responsable de complir les bases de la convocatòria i la resta de normes que hi siguen d'aplicació.
  
- Certificat mèdic que acredite que no té malaltia o defecte físic que impedisca la prestació de treballs i d'estudis que comporta l'acceptació de la beca.
  
- Documentació adequada que acredite que la persona candidata té cobertura sanitària.
  
Seran causes d'exclusió:
  
- No acreditar la titulació exigida per a la beca sol·licitada.
  
- No presentar la declaració responsable de no tenir cap relació laboral fixa i d'estar al corrent en les obligacions fiscals.
  
- No presentar declaració responsable de complir les bases de la convocatòria i la resta de normes que hi siguen d'aplicació.
  
- No presentar certificat mèdic que acredite que no té malaltia o defecte físic que impedisca la prestació de treballs i d'estudis que comporta l'acceptació de la beca.
  
- No presentar la declaració responsable de no ser persona beneficiària de cap beca d'igual o de semblant activitat.
  
Una vegada instruït el procediment d'exclusió i immediatament abans de redactar la proposta de resolució, es donarà tràmit d'audiència a les persones interessades i se'ls donarà un termini de deu dies perquè puguen al·legar i presentar els documents i les justificacions que consideren convenients.
  
Sisena. Selecció
  
Per a la valoració de les sol·licituds de beca es crea una comissió d'avaluació presidida per la secretària general o la personal en qui delegue. En formaran part com a vocals el cap d'Àrea de l'Assessoria Jurídica o la persona en qui delegue, el cap d'Àrea de Coordinació Administrativa o la persona en qui delegue, dos caps de servici de les unitats administratives a les quals aniran destinats els becaris.
  
Els membres de la comissió d'avaluació podran ser assessorats, en qualsevol cas, pel personal tècnic o professional que es considere necessari, el qual hi podrà assistir amb veu però sense vot.
  
La comissió d'avaluació valorarà els mèrits al·legats per cada sol·licitant tot tenint en consideració únicament els que estiguen acreditats documentalment.
  
La comissió d'avaluació podrà convocar tots els aspirants que considere oportú per a comprovar, mitjançant una entrevista, els aspectes o mèrits adduïts que considere d'interés.
  
Una vegada acabat el procés de selecció, la comissió d'avaluació elaborarà una proposta de concessió de beques que contindrà la llista de persones beneficiàries i una borsa de reserva per al cas de produir-se alguna renúncia o abandó.
  
La Conselleria d'Economia, Hisenda i Ocupació es reserva la facultat de deixar deserta totalment o parcialment l'adjudicació de les beques covocades.
  
Setena. Concessió
  
La secretària general de la Conselleria d'Economia, Hisenda i Ocupació dictarà una resolució, a la vista de la proposta de la Comissió d'Avaluació, on adjudique les beques i constituïsca la borsa de reserva a què fa referència la base sisena, en el termini màxim de 60 dies comptadors des de l'endemà de l'acabament de presentació de sol·licituds.
  
La resolució de concessió es notificarà a les persones interessades i serà publicada en el Diari Oficial de la Generalitat Valenciana.
  
Vuitena. Drets, obligacions, tutoria i incidències de les persones becàries
  
Aquestes beques són incompatibles amb el gaudi de qualsevol altra beca, ajuda o activitat laboral fixa. La infracció d'aquesta regla deixarà sense efecte la beca.
  
La condició de persona becària no genera cap relació laboral ni administrativa amb la Generalitat Valenciana.
  
La Secretaria General de la Conselleria d'Economia, Hisenda i Ocupació ordenarà les activitats i establirà la dedicació de les persones becàries d'acord amb els criteris de necessitats del servici i dels mitjans.
  
La secretaria general resoldrà les incidències que es produïsquen durant el període de gaudi de les beques, a proposta del cap de la unitat administrativa corresponent, i podrà deixar-les sense efecte amb l'audiència prèvia de la persona interessada en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en aquesta convocatòria.
  
ANNEX II
  
(Model d'instància de sol·licitud de beca)
  
El sr./La sra. - (nom i cognoms), amb DNI ?, domiciliat/ada a ?, carrer d ?, número ?, codi postal ?, telèfon ?.
  
EXPOSE
  
Que una vegada convocades les beques per a postgraduats i postgraduades per la Conselleria d'Economia, Hisenda i Ocupació (DOGV núm. ?., d - d ?. de 2000), i atés que complisc els requisits exigits, accepte en tots els termes les bases d'aquesta convocatòria i adjunte la documentació següent:
  
1. Fotocòpia compulsada del document nacional d'identitat.
  
2. Currículum en què consten les dades personals, acadèmiques i professionals.
  
3. Fotocòpia compulsada del títol acadèmic o del depòsit de les taxes per a l'expedició del títol.
  
4. Certificat oficial de qualificacions o fotocòpia compulsada d'aquest.
  
5. Certificats o acreditacions de les circumstàncies que proven la preparació tècnica de la persona candidata.
  
6. Declaració responsable de no tenir cap relació laboral i d'estar al corrent en les seues obligacions fiscals.
  
7. Declaració responsable de no ser beneficiari/ària de cap beca d'igual o de semblant activitat.
  
8. Declaració responsable de complir les bases de la convocatòria i la resta de les normes que hi siguen d'aplicació.
  
9. Certificat mèdic que acredite que no pateix malaltia o defecte físic que impedisca la prestació de treballs i estudis que implica l'acceptació de la beca.
  
10. Documentació adequada que acredite que la persona candidata té cobertura sanitària.
  
SOL·LICITE
  
Que siga admesa aquesta instància amb la documentació adjunta a l'efecte d'aquesta convocatòria de beques i per a sol·licitar la beca de la classe ...
  
Jo, qui subscric, manifeste el meu consentiment perquè la Conselleria d'Economia, Hisenda i Ocupació procedisca al tractament informàtic o no de les dades aportades amb aquesta sol·licitud, a l'arxivament i l'emmagatzemament i, en tot cas, a la possible utilització d'aquelles per a disposar d'una borsa de becaris susceptible de ser ampliada, amb la possibilitat de poder rectificar aquest consentiment o cancel·lar-lo, i també actualitzar-lo de manera expressa per mi.
  
València, - d - de 2000
  
(signatura de la persona interessada)
  
CONSELLERIA D'ECONOMIA, HISENDA I OCUPACIÓ
  
Àrea de Coordinació Administrativa
  
c/ Navarro Reverter 2, 8a planta